Line Barfod (EL), 2004-11-19:
Det glæder mig, at ministeren nu bløder lidt op på, at det godt kan være rigtigt, når mange forældre oplever, at der bliver skåret ned.
Så vil jeg gerne høre, når nu ministeren er optaget af at sikre, at der bliver god kvalitet, om ministeren så vil være med til at sikre, at der også kommer den øgede kvalitet, der handler om, at der er flere voksne til at tage sig af børnene.
Når vi nu har over 4.000 arbejdsløse pædagoger, vil ministeren så ikke være med til, at de kunne komme i arbejde?
Uden at det koster de offentlige kasser noget, kunne vi få dem ind og arbejde med at tage sig af børnene i børnehaver og vuggestuer osv.
Vil ministeren være med til at se på, om det ikke var en mulighed?
Ministeren behøver ikke at gå til finansministeren og bede om at få pen ge.
For det første er det her et kommunalt ansvar, og så synes jeg også generelt, at normeringen ser fornuftig ud langt de fleste steder.
Man vil altid kunne finde nogle eksempler, og der kan være daginstitutioner, der har en meget høj grad af sygdom og måske ikke er lige gode til at skaffe vikarer.
Det er et problem, men jeg mener ikke, at løsningen udelukkende er flere pædagoger.
Løsningen kan være så meget andet.
Det kan være et større fokus, det kan være en bedre uddannelse af dem, der så er der, det kan være diskussionen om, at man skal være opmærksom på nogle ting, det kan være bedre samspil med forvaltningen, det kan være en hel masse andet.
Der er da bestemt behov for den brede diskussion om, hvad der skal til, for at der kommer mere kvalitet ind i vores dagtilbud.
Men jeg mener ikke, at løsningen er flere pædagoger – i hvert fald ikke som et forslag, der skal stå alene.
Det er sjovt med den her regering, at man hele tiden diskuterer forskellige tal med den, og det kan man så bruge meget tid på.
I stedet for at diskutere tallene, for dem bliver vi aldrig enige om, tror jeg, så vil jeg hellere diskutere den virkelighed, som mange forældre oplever, nemlig at der bliver skåret ned på åbningstiden i vores børns institutioner.
Der bliver flere børn pr. voksen, altså færre voksne til at tage sig af børnene, fordi der bliver indskrevet flere og flere børn.
Og der bliver færre og færre penge til legetøj og alt det, der ellers skal til: gavepapir her op til jul og alt det, man nu skal have for også at kunne have det sjovt – ud over at have nogle voksne.
Det er den virkelighed, mange oplever rundtomkring – hele diskussionen om, at maden bliver skåret væk, som vi har været inde på tidligere.
Ministerens svar til alle de mennesker, der oplever de her nedskæringer, er, at det slet ikke passer, for »vores tal viser, at der er flere ressourcer, så det passer slet ikke, når I oplever nedskæringer«.
Der er nogle kommuner, der laver en kæmpe satsning ved at bygge nye, lækre institutioner med rigtig gode lokaleforhold og udeforhold.
Det er jo forskelligt fra kommune til kommune, hvor høj en normering man har.
Så det er ganske rigtigt, at der er nogle kommuner, der ikke fornyer og istandsætter deres lokaler i den grad, man måske kunne ønske, som ikke fornyer legepladsen udenfor, som fru Line Barfod nævner, eller som muligvis har skåret i åbningstiden.
Der synes jeg så ikke, det med åbningstiden har så meget at gøre med det, vi taler om nu i forbindelse med at bekæmpe den negative sociale arv.
Der synes jeg, det er nogle helt andre pædagogiske redskaber, vi skal ind og se på i den forbindelse.
Men det er da forskelligt fra kommune til kommune.
Det er da et gevaldigt løft.